-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ความเป็นมา

นายอัลเบอร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โกเมื่อปี พ.ศ. 2425 และได้เปลี่ยนชื่อเป็น ห้างเบอร์ลี่ ยุคเกอร์ แอนด์โก เมื่อปี พ.ศ.
2467 ในปี พ.ศ. 2500 นายวอลเตอร์ ลิโอ ไมเยอร์
ได้เข้ามาบริหารงานและได้เปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัทในปี
พ.ศ. 2508 และต่อมาเป็นบริษัท เบอร์ลี่ ยุคเกอร์ จำกัด

ปี 2510 - เป็นปีมหามงคลของบริษัท เมื่อพระบาทสมเด็จพระเจ้าอยู่หัวภูมิพล อดุลยเดช
ทรงมีพระมหากรุณาธิคุณโปรดเกล้าฯ พระราชทานตราตั้ง (พระครุฑพ่าห์) ให้แก่บริษัท

ปี 2518 - บริษัท เบอร์ลี่ ยุคเกอร์ สร้างประวัติศาสตร์
ด้วยการเป็นหนึ่งในเจ็ดบริษัทแรกที่เข้าสู่ตลาดหลักทรัพย์ของประเทศไทย

ปี 2528 - กลุ่มเฟิร์สแปซิฟิคได้เข้ามาเป็นผู้ถือหุ้นใหญ่ของบริษัท จนถึงวันที่ 19 ธันวาคม 2544

ปี 2536 - แปรสภาพเป็น บริษัท เบอร์ลี่ ยุคเกอร์ จำกัด (มหาชน)

ปี 2544 - กลุ่มเฟิร์สแปซิฟิค ได้ขายเงินลงทุนทั้งหมดร้อยละ 83.5 ให้กับบริษัท นครชื่น จำกัด
ซึ่งเป็นบริษัทในกลุ่มบริษัท ทีซีซี โฮลดิ้ง (กลุ่มบริษัทไทยเจริญคอมเมอร์เชียล)
เป็นกลุ่มผู้ถือหุ้นรายใหญ่ของบริษัทจนถึงปัจจุบัน โดย กลุ่มบริษัท ทีซีซี โฮลดิ้ง
เป็นกลุ่มธุรกิจที่มีกิจการมากมาย
ในประเทศไทยนับตั้งแต่ธุรกิจการทำเบียร์ไปจนถึงการบริหารโรงแรมและพัฒนาอสังหาริมทรัพย์

2.2 ภาพรวมการประกอบธุรกิจของบริษัทและบริษัทย่อย

บริษัท เบอร์ลี่ ยุคเกอร์ จำกัด (มหาชน) และบริษัทย่อย ประกอบธุรกิจทั้งการผลิต การจัดจำหน่าย
และการให้บริการ สามารถแบ่งธุรกิจหลักเป็น 3 กลุ่ม ดังนี้

(1) บรรจุภัณฑ์

(2) สินค้าอุปโภคบริโภค และบริการด้านการจัดส่งและคลังสินค้า (โลจิสติกส์) และ

(3) สินค้าด้านเทคนิคและอุตสาหกรรม

ธุรกิจบรรจุภัณฑ์

ธุรกิจบรรจุภัณฑ์ประกอบแบ่งออกเป็น 3 ประเภท (1) บรรจุภัณฑ์แก้ว (2)
บรรจุภัณฑ์กระป๋องอลูมิเนียม (3) บรรจุภัณฑ์พลาสติก
โดยกลุ่มธุรกิจผลิตภัณฑ์ด้านบรรจุภัณฑ์เป็นธุรกิจที่สร้างรายได้และกำไรให้กับกลุ่มบริษัทมากที่สุด
โดยมีบริษัทในเครือหลัก ๆ ที่อยู่ในกลุ่มนี้ได้แก่

-   บริษัท อุตสาหกรรมทำเครื่องแก้วไทย จำกัด (มหาชน) เป็นผู้ผลิตบรรจุภัณฑ์แก้ว
    และจำหน่ายให้ฝ่ายผลิตภัณฑ์เครื่องแก้วของเบอร์ลี่ ยุคเกอร์
    เป็นผู้ทำการตลาดและจัดจำหน่ายทั้งหมด รายได้หลักประมาณร้อยละ 99.5
    มาจากการจำหน่ายขวดแก้วให้แก่กลุ่มอุตสาหกรรมขนาดใหญ่ภายในประเทศ

-   บริษัท ไทย เบเวอร์เรจ แคน จำกัด
    เป็นผู้ผลิตและจำหน่ายกระป๋องอลูมิเนียมสำหรับบรรจุเครื่องดื่ม ซึ่งประกอบด้วยผลิตภัณฑ์ 2 ชิ้น
    คือ ตัวกระป๋องอลูมิเนียมและฝากระป๋องอลูมิเนียม
    รวมทั้งการเคลือบและพิมพ์ลายและตัวอักษรบนตัวกระป๋องและฝาอลูมิเนียม

-   บริษัท เบอร์ลี่ ไดน่าพลาส จำกัด เป็นผู้ผลิต
    การตลาดและจัดจำหน่ายบรรจุภัณฑ์พลาสติกในรูปแบบ ขวด กล่อง และฝา พร้อมทั้งพิมพ์ หรือ
    ติดสติ๊กเกอร์ หรือ หุ้ม ฉลากพลาสติก สำหรับสินค้ากลุ่มเครื่องสำอาง กลุ่มอาหารและนม
    และกลุ่มน้ำมันหล่อลื่น

ธุรกิจสินค้าอุปโภคบริโภคและธุรกิจการจัดส่งและคลังสินค้า (โลจิสติกส์)

ธุรกิจสินค้าอุปโภคบริโภคแบ่งออกเป็น 4 ประเภท (1) กระดาษอนามัย (2) ขนมขบเคี้ยว (3)
เครื่องใช้ส่วนตัว เช่นสบู่ (4) บริการด้านการตลาดและจัดจำหน่ายสินค้า บริษัทในเครือหลัก ๆ
ในกลุ่มนี้ประกอบไปด้วย 4 บริษัท ซึ่งเป็นทั้งผู้ผลิตสินค้า ทำการตลาดและจัดจำหน่ายสินค้า
ทั้งที่เป็นเครื่องหมายการค้าของบริษัทและบุคคลอื่น

-   บริษัท เบอร์ลี่ ยุคเกอร์ เซลล็อกซ์ จำกัด
    เป็นผู้ผลิตและจำหน่ายผลิตภัณฑ์กระดาษอนามัยที่เป็นตราของตนเองเช่น เซลล็อกซ์ ดิออน
    แม็กซ์โม เป็นต้น และรับจ้างผลิตสินค้าให้กับตราของกลุ่มร้านค้าปลีกขนาดใหญ่ ทั้ง
    ในประเทศและต่างประเทศ

-   บริษัท เบอร์ลี่ ยุคเกอร์ ฟู้ดส์ จำกัด เป็นผู้ผลิต การตลาดและจัดจำหน่าย
    ขนมขบเคี้ยวทอดกรอบและขนม
    อบกรอบ ที่เป็นตราของบริษัท เช่น เทสโต ปาร์ตี้ แคมปัส ไบตี้ และ โดโซะ เป็นต้น

-   บริษัท รูเบียอุตสาหกรรม จำกัด ดำเนินธุรกิจรับจ้างผลิตสินค้าเครื่องใช้ส่วนตัว สบู่ ลูกอม
    ช็อคโกแลต เครื่องสำอาง และผลิตสินค้าที่เป็นตราของบริษัท เช่น สบู่นกแก้ว
    สบู่เหลวแพรอทโกลด์ เป็นต้น

-   บริษัท บีเจซี มาร์เก็ตติ้ง จำกัด
    ให้บริการด้านการตลาดและจัดจำหน่ายสินค้าอุปโภคบริโภคภายใต้เครื่องหมายการค้าของเบอร์ลี่
    ยุคเกอร์ ที่ผลิตจากกลุ่มบริษัท
    รวมทั้งทำการตลาดและจัดจำหน่ายสินค้าจากบริษัทคู่ค้าที่เป็นตัวแทนจัดจำหน่าย สินค้าใหม่ ๆ
    อาทิ ผลิตภัณฑ์น้ำผลไม้ตรากาโตะ อาหารกระป๋องตรา ทีซีบี และ สบู่
    เดอร์มาพอน เป็นต้น

ธุรกิจการจัดส่งและคลังสินค้า (โลจิสติกส์)
โดยบริษัทเป็นผู้นำการให้บริหารด้านซัพพลายเชนและโลจิสติกส์
(รวมทั้งการจัดการคลังสินค้าและการขนส่งการดำเนินพิธีการทางศุลกากรทั้งขาเข้าและส่งออก)
ตามความต้องการของลูกค้า ทั้งบริษัทในเครือและลูกค้าภายนอก ดำเนินการโดย บริษัท เบอร์ลี่
ยุคเกอร์ โลจิสติกส์ จำกัด ให้บริการด้านคลังสินค้า การกระจายสินค้าทั่วประเทศ
และการเดินพิธีการศุลกากรนำเข้าและส่งออก ให้บริการแก่กลุ่มบริษัทและนิติบุคคลทั่วไป

ธุรกิจผลิตภัณฑ์ด้านเทคนิคและอุตสาหกรรม

ผลิตภัณฑ์ด้านเทคนิคและอุตสาหกรรมสามารถแบ่งออกเป็น 7 ประเภท (1) สินค้าด้านเวชภัณฑ์
เครื่องมือ และอุปกรณ์ทางการแพทย์ (2) เครื่องมือทางวิศวกรรมและการบริการ (3)
เทคโนโลยีทางภาพ (4) เครื่องเขียน (5) ผลิตและออกแบบโครงสร้างเหล็ก (6)
สารเสริมผลิตภัณฑ์อาหาร เครื่องดื่ม เครื่องสำอาง และเคมีภัณฑ์ (7) ผลิตภัณฑ์เคมีอุตสาหกรรม
โดยมีบริษัทในเครือ ดังต่อไปนี้

-   บริษัท บีเจซี เฮลท์แคร์ จำกัด (เดิมชื่อ บริษัท บีเจซี เทรดดิ้ง จำกัด
    มีการเปลี่ยนชื่อเมื่อวันที่ 3 กันยายน 2550)
    ดำเนินธุรกิจด้านการตลาดและจัดจำหน่ายสินค้าด้านเวชภัณฑ์ ได้แก่ เวชภัณฑ์ยา
    เวชภัณฑ์ทางการแพทย์
    ที่เป็นแบบใช้แล้วทิ้ง และเวชภัณฑ์ร้านขายยา
    และทำการตลาดและจัดจำหน่ายสินค้าด้านเครื่องมือและอุปกรณ์ทางการแพทย์ เช่น
    เครื่องมือเพื่อการวินิจฉัยและรักษาโรค เครื่องตรวจอวัยวะภายในด้วยคลื่นเสียงความถี่สูง
    เครื่องเอกซ์เรย์ เป็นต้น

-   บริษัท บีเจซี อินดัสเตรียล แอนด์ เทรดดิ้ง จำกัด (เดิมชื่อ บริษัท บีเจซี เอ็นจิเนียริ่ง จำกัด
    มีการเปลี่ยนชื่อเมื่อวันที่ 3 กันยายน 2550) ดำเนินธุรกิจดังต่อไปนี้

    -   เป็นตัวแทนจำหน่ายและทำการตลาด ออกแบบ ติดตั้ง
        ให้คำปรึกษาและให้บริการหลังการขาย
        สำหรับผลิตภัณฑ์อุปกรณ์และระบบวิศวกรรมประเภทต่าง ๆ ทั้งที่เป็นตราสินค้าบริษัทเอง
        และ
        ตราสินค้าจากผู้อื่นที่นำเข้าจากต่างประเทศ

    -   ทำการตลาดและจัดจำหน่ายผลิตภัณฑ์เทคโนโลยีทางภาพ อาทิ ผลิตภัณฑ์ Agfa
        ซึ่งใช้ในธุรกิจ
        กราฟฟิค อุปกรณ์เตรียมการพิมพ์ และเครื่องทำแม่แบบสิ่งพิมพ์ระบบดิจิตอล ผลิตภัณฑ์ของ
        Hewlet Packard เครื่องพิมพ์สีดิจิตอลออฟเซท HP Indigo เป็นต้น

    -   เป็นตัวแทนจำหน่ายและทำการตลาด สินค้าเครื่องเขียนต่าง ๆ
        ซึ่งนำเข้าจากต่างประเทศและผลิตภายในประเทศที่ใช้ในสถาบันการศึกษา
        หน่วยงานราชการ และสำนักงานทั่วไป ภายใต้เครื่องหมายการค้าของผู้อื่น
        ควบคู่กับของบริษัทเอง เช่น ผลิตภัณฑ์เครื่องใช้สำนักงาน 3M ภายใต้ยี่ห้อ Scotch ®
        และ Post-it ® ผลิตภัณฑ์กาวและเทปลบคำผิดยู้ฮู (UHU) ผลิตภัณฑ์เครื่องเขียน
        สตาบิโล (STABILO) ผลิตภัณฑ์เครื่องเขียนบีเจ (B-Jay) เป็นต้น

-   บริษัท ไทย-สแกนดิค สตีล จำกัด ประกอบธุรกิจ ออกแบบ ผลิต และ ชุบสังกะสี
    โครงสร้างเหล็กเพื่อใช้กับ
    เสาสายส่งไฟฟ้าแรงสูง เสาสื่อสารโทรคมนาคม และ
    อุตสาหกรรมทั่วไปทั้งในประเทศและต่างประเทศ

-   บริษัท เบอร์ลี่ ยุคเกอร์ สเปเชียลตี้ส์ จำกัด
    ดำเนินธุรกิจการตลาดและจัดจำหน่ายผลิตภัณฑ์ในกลุ่มธุรกิจหลัก
    4 กลุ่ม คือ กลุ่มเคมีอุตสาหกรรม กลุ่มสารปรุงแต่งและส่วนผสมอาหาร
    กลุ่มวัตถุดิบเครื่องสำอาง และ
    อาหารเสริม รวมทั้ง กลุ่มวัตถุดิบเบเกอรี่และสารเสริมอาหารสัตว์

-   บริษัท เบอร์ลี่ เอเชียติ๊ก โซดา จำกัด ดำเนินธุรกิจตัวแทนจำหน่ายผลิตภัณฑ์เคมีอุตสาหกรรม
    (Soda Ash)
    ซึ่งนำเข้าจากผู้ผลิตในต่างประเทศ และดำเนินการ บริการนำเข้า จัดเก็บ และกระจายสินค้า
    ให้แก่ลูกค้าในเขตประเทศไทย

    3.  โครงสร้างการถือหุ้นของกลุ่มบริษัท เบอร์ลี่ ยุคเกอร์

[]

2.4 โครงสร้างรายได้

กลุ่มบริษัท เบอร์ลี่ ยุคเกอร์ สามารถจำแนกโครงสร้างรายได้ ดังนี้

[]

2.5 เป้าหมายการดำเนินธุรกิจ

บริษัทจะมุ่งเน้นพัฒนาผลิตภัณฑ์ใหม่สู่ตลาดอย่างสม่ำเสมอ
เพื่อที่จะสามารถตอบสนองความต้องการของลูกค้า และโอกาสทางการตลาด
พร้อมกับเพิ่มคุณภาพการบริการเพื่อสร้างความพึงพอใจให้กับลูกค้า และรองรับการขยายธุรกิจ
ด้วยการเสริมสร้างความสามารถของบุคลากรหลักให้มีศักยภาพและความแข็งแกร่ง
ให้สามารถผลักดันเป้าหมายเชิง
กลยุทธ์ให้สำเร็จลุล่วงได้อย่างมีประสิทธิภาพ โดยโครงสร้างรายได้ของบริษัทในอนาคต
ยังคงมาจากธุรกิจบรรจุภัณฑ์ และธุรกิจสินค้าอุปโภคบริโภคเป็นหลัก
อย่างไรก็ตามบริษัทจะเน้นให้ความสำคัญกับธุรกิจผลิตภัณฑ์ด้านเทคนิคและอุตสาหกรรมมากขึ้น
โดยเฉพาะผลิตภัณฑ์ด้านเทคนิคการแพทย์ และสินค้าเวชภัณฑ์ต่าง ๆ
เนื่องจากเป็นสินค้าที่ได้รับความสนใจจากตลาดและมีโอกาสในการเจริญเติบโตที่ดี

ทางด้านการขยายตลาด บริษัทมีแผนการในการขยายสินค้าและบริการของบริษัทไปยังต่างประเทศ
โดยในระยะแรก
จะขยายตลาดไปยังประเทศเพื่อนบ้านที่มีอัตราการเติบโตทางเศรษฐกิจที่สูง
และจะขยายสินค้าและบริการครอบคลุมตลาดต่างประเทศมากขึ้น

ทางด้านการผลิต บริษัทมีนโยบายในการปรับปรุงคุณภาพสินค้า
และเพิ่มประสิทธิภาพการผลิตอย่างต่อเนื่อง
เพื่อให้สามารถแข่งขันกับคู่แข่งทั้งด้านราคาและคุณภาพสินค้า
ทั้งนี้เพื่อให้บริษัทสามารถรักษาตำแหน่งผู้นำทางการตลาดของสินค้าสำคัญได้ อาทิเช่น ขวดแก้ว
กระดาษชำระ และผลิตภัณฑ์ขนมขบเคี้ยว นอกจากนี้ บริษัทมีแผนที่ควบคุมค่าใช้จ่ายในการผลิต
โดยเฉพาะต้นทุนด้านเชื้อเพลิงในการผลิต
เพื่อรองรับกับการปรับตัวของราคาเชื้อเพลิงที่คาดว่าจะเพิ่มขึ้น
ในอนาคต

ทางด้านการลงทุน และการขยายธุรกิจ บริษัทจะพิจารณาตามความเหมาะสมทั้งทางด้านเวลา
และทรัพยากร โดยการลงทุนใหม่อาจเป็นการลงทุนด้วยตนเอง หรือ ร่วมทุนกับคู่ค้า
หรือการซื้อกิจการที่ดำเนินการอยู่แล้ว โดยคำนึงถึงผลประโยชน์ของผู้ถือหุ้นเป็นสำคัญ

ทั้งนี้แผนการทางการตลาด
และการขยายกิจการของบริษัทจะไม่สำเร็จได้หากขาดทรัพยากรบุคคลที่มีคุณภาพ บริษัท
ได้เริ่มพัฒนาบุคคลากรเพื่อรองรับเป้าหมายการเติบโตทางธุรกิจ การพัฒนาบุคคลากร
จะดำเนินการในทุกระดับชั้น รวมถึงการสรรหาบุคลากร
และผู้บริหารที่มีความสามารถมาร่วมงานกับบริษัทมากขึ้น